เกมแอนด์วอตช์

เกมแอนด์วอตช์  (Game & Watch; ) เป็นตราสินค้าของชุดเครื่องเล่นเกมที่พัฒนา, ผลิต และจัดจำหน่ายโดยบริษัท นินเท็นโด (Nintendo) ประเทศญี่ปุ่น ระหว่างปี ค.ศ. 1980–1991 เป็นผลงานสร้างสรรค์ระดับตำนานของโยโกอิ กุมเป  โดยได้ไอเดียจากการที่เขาเห็น คนนั่งในรถไฟฟ้าหยิบเอาเครื่องคิดเลขมากดเล่น
== ประวัติ ==

เกมแอนด์วอตช์เป็นอุปกรณ์อิเล็กทรอนิกส์เครื่องเล่นเกมพกพาแบบแรก ๆ ของโลก มีขนาดเล็กใส่กระเป๋าเสื้อ หยิบมาเล่นแก้เบื่อทันใจ และเป็นนาฬิกาด้วย (ตั้งแต่รุ่นปี ค.ศ. 1981 สามารถตั้งปลุกได้) ใช้ถ่านกระดุม หนึ่งเครื่องคือหนึ่งเกม จอภาพเทคโนโลยีผลึกเหลว (LCD) มักจะเป็นสีดำสีเดียว มีภาพตำแหน่งการเคลื่อนที่ตายตัว ผู้เล่นเพียงกดปุ่ม ซ้าย-ขวา หรือ บน-ล่าง สามารถเลือกเล่น Game A หรือ Game B ซึ่งยากขึ้น สะสมคะแนนสูงสุดได้ที่ 999 แล้วกลับไปเริ่ม 0 ใหม่ ตาย 3 ครั้งเป็นอันจบเกม โดยระหว่างนี้จะมี ป๊อก เพิ่มชีวิตเมื่อคะแนนถึง 200 และ 500
เกมแรกที่ผลิตออกมา คือ "เกมบอล (Ball : 28 เมษายน 1980)" เกมยอดฮิตอื่น ๆ เช่น
ไฟไหม้ (Fire : 31 กรกฎาคม 1980), เดินตกหลุม (Manhole : 29 มกราคม 1981), วิ่งเข้าบ้าน (Helmet : 21 กุมภาพันธ์ 1981), สิงโต (Lion : 29 เมษายน 1981), โดดร่ม (Parachute : 19 มิถุนายน 1981), ปลาหมึก (Octopus : 16 กรกฎาคม 1981), ป็อปอาย (Popeye : 5 สิงหาคม 1981), มิกกี้เม้าส์ (Mickey Mouse : 9 ตุลาคม 1981), ดองกีคอง (Donkey Kong : 3 มิถุนายน 1982) ฯลฯ
ปี ค.ศ. 2010 (พ.ศ. 2553) ในโอกาสที่ เกมแอนด์วอตช์เครื่องแรกออกมาครบรอบ 30 ปี  นินเท็นโดก็ออกเกมแอนด์วอตช์ บอล (Ball : 30 เมษายน 2010 เริ่มส่งตั้งแต่ปลายปี 2009) สำหรับสมาชิกคลับนินเท็นโดเท่านั้น ไม่มีวางจำหน่ายทั่วไป การเล่นเหมือนของเดิมทุกประการ แต่ปรับปรุงพัฒนาตัวเครื่อง ใช้ถ่านก้อนเดียว ผลิตในประเทศจีน
ต่อมาปี ค.ศ. 2020 (พ.ศ. 2563) เนื่องในโอกาสที่เกม Mario Bros. (ในเครื่องซูเปอร์แฟมิคอม (Super Famicom) ครบรอบ 35 ปี (1985–2020) และเกมแอนด์วอตช์ก็ครบรอบ 40 ปีด้วย นินเท็นโดก็ได้ผลิตซ้ำเกม Super Mario Bros. ย่อขนาดมาในรูปลักษณ์ของตัวเครื่องเกมแอนด์วอตช์จอสี Color screen, D-Pad controller, ปุ่ม A, B ภายในมีสามเกมให้เล่น คือ Super Mario Bros., Super Mario Bros. II the Lost Levels และ Mario Ball (เหมือนเกมแอนด์วอตช์ บอล แต่เปลี่ยนหน้าเป็นมาริโอ) วางจำหน่าย 13 พฤศจิกายน ค.ศ. 2020
เกมแอนด์วอตช์เป็นต้นกำเนิดไอเดียมากมายหลายอย่าง เช่น ปุ่มบังคับทิศทางรูปเครื่องหมายบวก "D-pad" (เดิมเรียก PLUS controller), ระบบฝาพับของเกมบอยแอ็ดวานซ์ SP, การเล่นเกมหลายจอภาพในนินเท็นโด ดีเอส ฯลฯ
เกมแอนด์วอตช์ของนินเทนโด เป็นเครื่องเกมที่ฮิตโด่งดังไปทั่วโลก ผลิตออกมาหลายซีรีส์ ขายได้กว่า 43.4 ล้านเครื่อง โดยเป็นการจำหน่ายในประเทศญี่ปุ่น 12.87 ล้านเครื่อง และต่างประเทศ 30.53 ล้านเครื่อง
ตัวเครื่องทำงานบนหน่วยประมวลผลกลางขนาด 4 บิต ของบริษัทชาร์ป ตระกูล SM5xx โดยมี ROM และพื้นที่ RAM ขนาดเล็ก รวมทั้งวงจรขับการแสดงผลจอภาพผลึกเหลว
นอกจากนี้ ยังมีหลายบริษัทจากหลายประเทศ ที่ทำเกมในรูปแบบและขนาดใกล้เคียงกับเกมแอนด์วอตช์ หรืออาจจะก้อปปี้ทั้งหมด รวมถึงดัดแปลงพัฒนาไปเป็นรูปแบบอื่น ๆ อีกมากมาย
== ซีรีส์ ==
เกมกดออกมาด้วยกันถึง 9 ซีรีส์ คือ
Silver Series แผ่นเพลตหน้าเครื่อง โลหะสีเงิน
Gold Series แผ่นเพลตหน้าเครื่อง โลหะสีทอง
Wide Screen Series จอภาพกว้างขึ้น
Multi Screen Series ฝาพับ สองจอภาพ
Table Top (Color Screen) ภาพสี มีกระจกสะท้อน เครื่องใหญ่ขึ้นหน้าตาเหมือน วางบนโต๊ะ
New Wide Screen จอภาพกว้าง เพลตหน้าเครื่องหลากสี
Panorama Screen Series ภาพสี มีกระจกพับสะท้อนภาพ ทำขนาดเล็กสำหรับพกพา
Super Color จอสอดสี
Micro VS System เล่นได้ 2 คน
Crystal Screen Series จอใส เห็นพื้นหลัง
Special Edition รุ่นผลิตโอกาสพิเศษ คือ Super Mario Bros. (YM-901-S ปี 1987) ตัวเครื่องสีเหลือง ทรงสี่เหลี่ยมจัตุรัส บรรจุในกล่องเคสตัวการ์ตูน Disk-Kun สีเหลือง ซึ่งผลิตออกมาเพียง 10,000 เครื่อง เพื่อประชาสัมพันธ์ Famicom Disk System และแจกสำหรับผู้ที่ชนะเกม Nintendo's F-1 Grand Prix tournament ไม่มีวางจำหน่ายและหายากมาก, Ball (2010 ทำซ้ำใหม่) และ Super Mario Bros. เหมือนในเครื่องซูเปอร์แฟมิคอม จอภาพสี (2020)
== ดูเพิ่ม ==
รายชื่อเกมคอมพิวเตอร์และวิดีโอเกมเรียงตามลำดับอักษร
รายชื่อเกมคอมพิวเตอร์และวิดีโอเกมเรียงตามประเภท
== อ้างอิง ==
== อ่านเพิ่มเติม ==
== แหล่งข้อมูลอื่น ==
GAME&WATCH. เว็บไซต์อย่างเป็นทางการของนินเท็นโด. 
Game: ดักแก่! มาเล่นเกมกดสุดคลาสสิคยุค 80 บนหน้าเว็บไซต์ Pica Pic กันเถอะ!. TechXcite.
Handheld electronic games on PC. pica-pic.com.
Nintendo Game & Watch. nintendo.fandom.com.
Nintendo Game & Watch Handheld Video Game. gameandwatchnow.com.
30 ปี เกมกด บอล ผลิตใหม่ให้เหมือนเดิม (Nintendo Game&Watch Ball 30 years). 2 มิถุนายน 2010.
สื่อดิจิทัล
เครื่องเล่นวิดีโอเกม